Teken ‘n prent wat vir ons meer van jou storie vertel. By OpenStax | Jobilize.com
2.3 Die haas en die skilpad
Die wonderwêreld van stories!
Stories is wonderlik! Niemand weet hoeveel stories daar in die wêreld bestaan nie! Sommige stories kom al oor baie geslagte. Party van hulle staan in boeke opgeskryf en ander word nog steeds mondelings oorvertel.
Hou jy van stories
Hoe voel jy wanneer jy na ‘n storie luister?
Sê vir jou maats hoekom jy so voel.
Wie vertel of lees vir jou stories?
Bring jou gunsteling storieboek klas toe.
Vertel vir ons iets daarvan, of vertel iets oor die mooiste storie wat jy nog ooit gehoor het. Waar het jy hierdie storie gehoor? Wie het vir jou hierdie storie gelees of vertel?
Teken ‘n prent wat vir ons meer van jou storie vertel.
Elke dag word daar nuwe stories geskryf. Jy kan ook ‘n storie opmaak! Almal gaan sit nou in ‘n groot kring. Jou opvoeder sal ‘n nuwe storie met een sin begin. Dan gooi sy ‘n bal na een van die leerders. Die een wat die bal vang, moet die storie verder vertel. Dink enigiets uit: Wees kreatief. Vertel jou storie vir jou ouers, broer of suster.
Ek het van ons klas se storie gehou. ja nee
Ek het gehelp om ons storie uit te dink. ja nee
Ek sal ons storie vir my ouers of ander kinders kan vertel. ja nee
Jou opvoeder sal vir julle die storie van “Die skilpad en die haas” vertel. Kyk of julle die storie kan speel.
Ek het deelgeneem aan die konsert. ja nee
Ons het as groep saamgewerk om die konsert te hou. ja nee
Kan jy nou ‘n prent teken wat die storie vertel?
KUNS EN KULTUURLU1
Die haas het die skilpad gespot omdat hy sulke kort bene gehad het en so stadig geloop het.
“As ons resies hardloop, sal ek jou wen,” sê die haas vir die
skilpad, en lag.
Die skilpad het dadelik die uitdaging aanvaar.
Daar is besluit dat die wolf sou besluit watter pad hulle moes hardloop. Hy sou ook besluit wie die wenner sou wees.
Die resies het begin en die haas het met ‘n spoed weggetrek.
Die skilpad het stadig, baie stadig die wedloop begin.
Blitsvinnig het die haas so ver voorgeloop, dat dit ‘n uitgemaakte saak was dat hy sou wen. Só seker was hy van sy saak, dat hy halfpad eers ‘n bietjie gerus het. Gou was hy vas aan die slaap.
Heelwat later, terwyl hy lê en slaap, het die skilpad verby gekom en stadig maar seker die wenstreep oorgesteek.
Al die diere het gejuig en die wolf het die skilpad as die wenner aangewys. Toe die haas wakker skrik en die skilpad nêrens kon sien nie, het hy so vinnig as wat hy kon die wenstreep oorgesteek, maar teen daardie tyd was die skilpad reeds die wenner!
Die rooi hennetjie Online Chapter